Հ.Յ.Դաշնակցութեան Արտասահմանեան Պատասխանատու մարմնի ներկայացուցիչներ՝ Ա. Գիւլխանդանեան, Ս. Արարատեան եւ Խ. Պապայեան, եւ Ռամկավար Ազատական կուսակցութեան Կեդրոնական վարչութեան ներկայացիւճցիչներ՝ Ա. Թերզիպաշեան, Ա. Դարբինեան եւ Հրաչ Երուանդ, իրենց պատկանեալ մարմիններէն ստացած լիազօրութիւններու հիման վրայ՝ նկատի ունենալով Հայկական Դատի այժմու վիճակը եւ հայ ժողովուրդի ֆիզիքական գոյութեան պաշտպանութեան անհրաժեշտութիւնը, քանի մը յաջորդական նիստերու մէջ քննութեան ենթարկեցին յիշեալ հարցերը, նպատակ ունենալով տեսակէտներու ու գործունէութեան մէջ ներդաշնակութիւն ստեղծել: